proxectonos/corpus_dominio_legal_administrativo_tmp huggingface dataset:
RESOLUCIÓN do 15 de decembro de 2016, da Dirección Xeral de Conservación da Natureza, pola que se publican as subvencións concedidas en virtude da Orde do 27 de xuño de 2016 pola que se establecen as bases reguladoras e a convocatoria, para os anos 2016 e 2017, das axudas a investimentos non produtivos vinculados á realización de obxectivos agroambientais e climáticos en concellos incluídos na Rede Natura 2000, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería de Medio Ambiente e Ordenación do Territorio — III. Outras disposicións — 29/12/2016

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no
Diario Oficial de Galicia
as subvencións concedidas en virtude da Orde do 27 de xuño de 2016 pola que se establecen as bases reguladoras e a convocatoria, para os anos 2016 e 2017, das axudas a investimentos non produtivos vinculados á realización de obxectivos agroambientais e climáticos en concellos incluídos na Rede Natura 2000, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 (DOG nº 129, do 8 de xullo).
As subvencións destináronse a restaurar, preservar e mellorar a biodiversidade nas zonas Natura 2000, os sistemas agrarios de alto valor natural, así como a mellorar o estado da paisaxe agraria galega dentro dos espazos protexidos ou nas súas áreas de influencia socioeconómica, por medio de proxectos que contribúan á mellora da paisaxe rural tradicional e dos seus elementos representativos e para o mantemento das condicións ambientais necesarias dirixidas á conservación ou recuperación de especies relacionadas co medio agrario e cos seus hábitats. Inclúense axudas destinadas a investimentos non produtivos necesarios para acadar obxectivos ambientais, é dicir, investimentos que non dean lugar a un aumento significativo do valor ou da rendibilidade das explotacións agrícolas, senón que contribúan á mellora do carácter de utilidade pública das zonas Rede Natura 2000, que responden aos criterios ou actuacións tipificadas no artigo 5 da Orde do 27 de xuño de 2016, con cargo ás aplicacións orzamentarias 07.04.541B.760.0 e 07.04.541B.780.0.
As contías e beneficiarios por cada unha das liñas relaciónanse nos anexos I e II desta resolución.
Santiago de Compostela, 15 de decembro de 2016
RESOLUCIÓN do 15 de decembro de 2016, da Dirección Xeral de Conservación da Natureza, pola que se publican as subvencións concedidas en virtude da Orde do 27 de xuño de 2016 pola que se establecen as bases reguladoras e a convocatoria, para os anos 2016 e 2017, das axudas a investimentos non produtivos vinculados á realización de obxectivos agroambientais e climáticos no ámbito dos parques naturais de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería de Medio Ambiente e Ordenación do Territorio — III. Outras disposicións — 29/12/2016

De conformidade co establecido no artigo 15.1 da Lei 9/2007, do 13 de xuño, de subvencións de Galicia, publícanse as subvencións concedidas.
De acordo co anterior,
Publicar no Diario Oficial de Galicia as subvencións concedidas en virtude da Orde do 27 de xuño de 2016 pola que se establecen as bases reguladoras e a convocatoria, para os anos 2016 e 2017, das axudas a investimentos non produtivos vinculados á realización de obxectivos agroambientais e climáticos no ámbito dos parques naturais de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 (DOG nº 129, do 8 de xullo).
As subvencións destináronse a restaurar, preservar e mellorar a biodiversidade nas zonas Natura 2000, os sistemas agrarios de alto valor natural, así como a mellorar o estado da paisaxe agraria galega dentro dos espazos protexidos ou nas súas áreas de influencia socioeconómica, por medio de proxectos que contribúan á mellora da paisaxe rural tradicional e dos seus elementos representativos e para o mantemento das condicións ambientais necesarias dirixidas á conservación ou recuperación de especies relacionadas co medio agrario e cos seus hábitats. Inclúense axudas destinadas a investimentos non produtivos necesarios para acadar obxectivos ambientais, é dicir, investimentos que non dean lugar a un aumento significativo do valor ou da rendibilidade das explotacións agrícolas, senón que contribúan á mellora do carácter de utilidade pública das zonas Rede Natura 2000 pertencentes aos parques naturais, que responden aos criterios ou actuacións tipificadas no artigo 5 da Orde do 27 de xuño de 2016, con cargo ás aplicacións orzamentarias 07.04.541B.760.0, 07.04.541B.770.0 e 07.04.541B.780.0.
As contías e beneficiarios por cada unha das liñas relaciónanse nos anexos I, II e III desta resolución.
Santiago de Compostela, 15 de decembro de 2016
RESOLUCIÓN do 13 de outubro de 2016 pola que se anuncia a convocatoria de axudas de acción social para o persoal desta entidade para o exercicio 2016.
Consello da Cultura Galega — III. Outras disposicións — 21/10/2016

A Comisión Executiva do Consello da Cultura Galega, na súa reunión do 21 de xuño de 2016, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2016: axudas para a atención a discapacitados. Estas bases están expostas no taboleiro de anuncios da institución e queda aberto o prazo de presentación de solicitudes a partir do día seguinte ao da publicación deste anuncio no Diario Oficial de Galicia durante quince días hábiles.
Santiago de Compostela, 13 de outubro de 2016
RESOLUCIÓN do 3 de outubro de 2016 pola que se dá publicidade das axudas concedidas ao abeiro da Resolución do 30 de marzo de 2016 pola que se establecen as bases reguladoras para a concesión, en réxime de concorrencia competitiva, das subvencións á cooperación entre pequenos operadores turísticos para organizar procesos de traballo conxunto e compartir instalacións e recursos, así como para o desenvolvemento e a comercialización do turismo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se anuncia a convocatoria para o ano 2016.
Axencia Turismo de Galicia — III. Outras disposicións — 21/10/2016

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, así como no artigo 23 das bases reguladoras da convocatoria,
Facer público no
Diario Oficial de Galicia
e na páxina web de Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, crédito orzamentario 666.667 euros, que figuran no anexo desta resolución, concedidas ao abeiro da Resolución do 30 de marzo de 2016 pola que se establecen as bases reguladoras para a concesión, en réxime de concorrencia non competitiva, das subvencións á cooperación entre pequenos operadores turísticos para organizar procesos de traballo conxunto e compartir instalacións e recursos, así como para o desenvolvemento e a comercialización do turismo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se anuncia a convocatoria para o ano 2016.
Santiago de Compostela, 3 de outubro de 2016
RESOLUCIÓN do 3 de outubro de 2016 pola que se dá publicidade das axudas concedidas ao abeiro da Resolución do 18 de marzo de 2016 pola que se establecen as bases reguladoras para a concesión, en réxime de concorrencia competitiva, das subvencións a establecementos de turismo rural, establecementos hoteleiros, apartamentos e vivendas turísticas, campamentos de turismo, axencias de viaxes, cafetarías, bares, restaurantes e empresas de servizos turísticos complementarios, nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de calidade turística do Instituto para a Calidade Turística Española (ICTE), e se procede á súa convocatoria para o ano 2016.
Axencia Turismo de Galicia — III. Outras disposicións — 21/10/2016

En cumprimento do disposto no artigo 15.1 da Lei 9/1997, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 21 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, cun crédito orzamentario de 85.556,00 €, que figuran no anexo desta resolución, concedidas ao abeiro da Resolución do 18 de marzo de 2016 pola que se establecen as bases reguladoras para a concesión, en réxime de concorrencia competitiva, das subvencións a establecementos de turismo rural, establecementos hoteleiros, apartamentos e vivendas turísticas, campamentos de turismo, axencias de viaxes, cafetarías, bares, restaurantes e empresas de servizos turísticos complementarios, nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística do Instituto para a Calidade Turística Española (ICTE), e se procede á súa convocatoria para o ano 2016.
Santiago de Compostela, 3 de outubro de 2016
Subvencións a establecementos de turismo rural, establecementos hoteleiros, apartamentos e vivendas turísticas, campamentos de turismo, axencias de viaxes, cafetarías, bares, restaurantes e empresas de servizos turísticos complementarios, nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística do Instituto para a Calidade Turística Española (ICTE).
RESOLUCIÓN do 15 de setembro de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 21 de xullo de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se procede á convocatoria para o ano 2015 (Diario Oficial de Galicia número 142, do 29 de xullo).
Consellería de Economía, Emprego e Industria — III. Outras disposicións — 24/10/2016

Os artigos 8.3 e 11.6 da orde reguladora dispoñen que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e na Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.03.322A.481.0, para a contratación ou prórroga da contratación concedida na convocatoria do ano 2014 de axentes de emprego e unidades de apoio en colaboración coas entidades sen ánimo de lucro (procedemento TR352B), ao abeiro da Orde do 21 de xullo de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se procede á convocatoria para o ano 2015 (
Diario Oficial de Galicia
número 142, do 29 de xullo).
Santiago de Compostela, 15 de setembro de 2016
RESOLUCIÓN do 15 de setembro de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 1 de abril de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, para a contratación temporal de persoas beneficiarias do Programa de activación para o emprego, e se procede á convocatoria para o ano 2015 (Diario Oficial de Galicia número 70, do 15 de abril).
Consellería de Economía, Emprego e Industria — III. Outras disposicións — 24/10/2016

Os artigos 8.3 e 11.6 da orde reguladora dispoñen que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e na Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.03.322A.481.0, para a contratación de persoas traballadoras desempregadas beneficiarias do Programa de activación para o emprego para a realización de servizos de interese xeral e social en colaboración coas entidades sen ánimo de lucro (procedemento TR352D), ao abeiro da Orde do 1 de abril de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, para a contratación temporal de persoas beneficiarias do Programa de activación para o emprego, e se procede á convocatoria para o ano 2015 (
Diario Oficial de Galicia
número 70, do 15 de abril).
Santiago de Compostela, 15 de setembro de 2016
RESOLUCIÓN do 15 de setembro de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 23 de decembro de 2014 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2015 (Diario Oficial de Galicia número 6, do 12 de xaneiro).
Consellería de Economía, Emprego e Industria — III. Outras disposicións — 24/10/2016

Os artigos 8.3 e 11.7 da orde reguladora dispoñen que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e na Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.03.322A.460.0, para a contratación de persoas traballadoras desempregadas para a realización de obras ou servizos de interese xeral e social en colaboración coas entidades locais (procedemento TR351A), ao abeiro da Orde do 23 de decembro de 2014 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais, e se procede á súa convocatoria para o exercicio do ano 2015 (
Diario Oficial de Galicia
número 6, do 12 de xaneiro).
Santiago de Compostela, 15 de setembro de 2016
RESOLUCIÓN do 15 de setembro de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 31 de decembro de 2014 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras da Risga, e se aproba a convocatoria para o ano 2015 (Diario Oficial de Galicia número 6, do 12 de xaneiro de 2015).
Consellería de Economía, Emprego e Industria — III. Outras disposicións — 24/10/2016

Os artigos 6.3 e 9.7 da orde reguladora dispoñen que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, e no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e na Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.03.322A.460.0, para a contratación temporal de persoas en situación ou risco de exclusión social perceptoras da Risga para a realización de obras ou servizos de interese xeral e social en colaboración coas entidades locais (procedemento TR351F), ao abeiro da Orde do 31 de decembro de 2014 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras da Risga, e se aproba a convocatoria para o ano 2015 (
Diario Oficial de Galicia
número 6, do 12 de xaneiro de 2015).
Santiago de Compostela, 15 de setembro de 2016
RESOLUCIÓN do 15 de setembro de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 16 de novembro de 2015 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2015 (Diario Oficial de Galicia número 222, do 20 de novembro).
Consellería de Economía, Emprego e Industria — III. Outras disposicións — 24/10/2016

Os artigos 7.3 e 11.5 da orde reguladora dispoñen que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e na Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.03.322A.460.1, para a contratación de axentes de emprego e desenvolvemento local en colaboración coas entidades locais (procedemento TR351B), ao abeiro da Orde do 16 de novembro de 2015 pola que se convocan subvencións no ámbito de colaboración coas entidades locais para a contratación de axentes de emprego e desenvolvemento local para o exercicio 2015 (Diario Oficial de Galicia número 222, do 20 de novembro).
Santiago de Compostela, 15 de setembro de 2016
RESOLUCIÓN do 18 de outubro de 2016 pola que se nomea Ramón Alberto del Valle López como xerente desta universidade.
Universidade da Coruña — II. Autoridades e persoal — 27/10/2016

De conformidade co establecido no artigo 23 da Lei orgánica 6/2001, do 21 de decembro, de universidades, e no artigo 36.1 dos estatutos desta universidade, aprobados polo Decreto da Xunta de Galicia 101/2004, do 13 de maio (DOG do 26 de maio), modificados polo Decreto 194/2007, do 11 de outubro (DOG do 17 de outubro), tras o informe favorable do Consello Social da Universidade da Coruña, do 18 de outubro de 2016,
Nomear a Ramón Alberto del Valle López como xerente da Universidade da Coruña, con efectos económicos e administrativos do día 20 de outubro de 2016.
A Coruña, 20 de outubro de 2016
RESOLUCIÓN do 18 de outubro de 2016 pola que se dá publicidade ás axudas concedidas ao abeiro da Resolución do 19 de febreiro de 2016 pola que se establecen as bases reguladoras para a concesión, en réxime de concorrencia competitiva, de subvencións a concellos para o apoio aos investimentos para uso público en infraestrutura recreativa, información turística e infraestrutura turística a pequena escala mediante o fomento da accesibilidade e sinalización dos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se anuncia a convocatoria para o ano 2016.
Axencia Turismo de Galicia — III. Outras disposicións — 28/10/2016

En cumprimento do disposto no artigo 15.1 da Lei 9/2007, do 13 de xuño, de subvencións de Galicia e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 23 das bases reguladoras da convocatoria,
Facer público no Diario Oficial de Galicia e na páxina web de Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.760.0, proxecto 2016 00002, crédito orzamentario 2.666.666,33 €, cofinanciada nun 75 % por fondos Feader, nun 7,5 % con fondos do Ministerio de Agricultura, Alimentación e Medio Ambiente e un 17,5 % de fondos propios da comunidade autónoma, que figuran no anexo desta resolución, concedidas ao abeiro da Resolución do 19 de febreiro de 2016, da Axencia Turismo de Galicia, pola que se establecen as bases reguladoras para a concesión, en réxime de concorrencia competitiva, de subvencións a concellos para o apoio ás inversións para uso público en infraestrutura recreativa, información turística e infraestrutura turística a pequena escala mediante o fomento da accesibilidade e sinalización dos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se anuncia a convocatoria para o ano 2016.
Santiago de Compostela, 18 de outubro de 2016
RESOLUCIÓN do 20 de outubro de 2016 pola que se adxudican as axudas para a consolidación e a estruturación de unidades de investigación competitivas nos centros tecnolóxicos consolidados de Galicia convocadas pola Resolución do 6 de xuño de 2016 (Diario Oficial de Galicia número 116, do 20 de xuño).
Axencia Galega de Innovación — III. Outras disposicións — 28/10/2016

Por Resolución da Axencia Galega de Innovación do 6 de xuño de 2016 (Diario Oficial de Galicia núm. 116, do 20 de xuño) convocáronse as subvencións para a consolidación e a estruturación de unidades de investigación competitivas nos centros tecnolóxicos consolidados de Galicia.
No seu artigo 12 regúlase a resolución e notificación destas axudas, unha vez que a comisión de valoración avalíe as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 10.
Na súa virtude, e atendendo á proposta elaborada na sesión do 13 de outubro de 2016 pola Comisión de Valoración establecida no artigo 9 das bases da Resolución do 20 de xuño de 2016, a Axencia Galega de Innovación
1. Conceder as axudas para a consolidación e estruturación de unidades de investigación competitivas nos centros tecnolóxicos consolidados de Galicia que a seguir se relacionan polos importes que se indican:
2. O importe total das axudas concedidas é de un millón oitocentos setenta e dous mil euros (1.872.000,00), con cargo á aplicación orzamentaria que se recolle no seguinte cadro:
3. Estas axudas están financiadas con cargo ao préstamo que a Administración Xeral do Estado concedeu á Xunta de Galicia a través do Ministerio de Economía e Industria para o desenvolvemento en Galicia da Estratexia española de innovación (actuación 1).
4. Para a xustificación da subvención deberá presentarse a documentación indicada no artigo 19 da Resolución de convocatoria nos prazos establecidos no seu artigo 20.
5. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no Diario Oficial de Galicia, perante o presidente da Axencia Galega de Innovación, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de outubro de 2016
RESOLUCIÓN do 5 de outubro de 2016 pola que se dá publicidade dos convenios de colaboración subscritos no primeiro cuadrimestre do ano 2016.
Academia Galega de Seguridade Pública — III. Outras disposicións — 28/10/2016

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos pola Academia Galega de Seguridade Pública nos meses de xaneiro, febreiro, marzo e abril do ano 2016, que se incorpora como anexo a esta resolución.
A Estrada, 5 de outubro de 2016
ORDE do 10 de outubro de 2016 pola que se modifica o prazo máximo de xustificación das accións subvencionadas ao abeiro da Orde do 30 de xuño de 2016, pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas pacialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016 (Diario Oficial de Galicia número 141, do 27 de xullo).
Consellería de Economía, Emprego e Industria — III. Outras disposicións — 25/10/2016

No Diario Oficial de Galicia núm. 141, do mércores 27 de xullo de 2016, publicouse a Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas parcialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016.
No artigo 65, parágrafo segundo, establécese que «A data máxima de xustificación das accións subvencionadas será o 16 de novembro de 2016».
Diversas dificultades de carácter técnico, así como a tardía publicación no DOG da orde de convocatoria, provocaron que a fase de instrución se prolongase máis alá das datas inicialmente previstas, o que afecta os prazos de resolución das solicitudes.
Por tal motivo, co fin de garantir a maior eficacia posible da convocatoria das referidas axudas, cómpre adaptar o prazo de xustificación inicialmente previsto, xa que por causas sobrevidas resulta de difícil cumprimento.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único. Modifícase o artigo 65, parágrafo segundo, da Orde do 30 de xuño de 2016 pola que se establecen as bases reguladoras das subvencións para o fomento do emprendemento en economía social (Programa Aprol-economía social), cofinanciadas pacialmente con cargo ao Programa operativo do Fondo Social Europeo e ao Programa operativo de emprego xuvenil, e se convocan para o ano 2016, que queda redactado como segue:
«A data máxima de xustificación das accións subvencionadas será o 30 de novembro de 2016».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de outubro de 2016
ORDE do 5 de outubro de 2016 pola que se fai pública a ampliación dos importes existentes para a concesión das axudas previstas na Orde do 29 de decembro de 2015 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de información, orientación e prospección de emprego no exercicio 2016.
Consellería de Economía, Emprego e Industria — III. Outras disposicións — 25/10/2016

A Orde do 29 de decembro de 2015 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de información, orientación e prospección de emprego no exercicio 2016, establece no seu artigo 1 que o financiamento das axudas previstas nesta orde de convocatoria farase con cargo aos créditos dos programas 09.41.322A.460.4 e 09.41.322A.481.1, código de proxecto 2015 00524, polos importes de 2.433.000 e 3.005.000 euros, correspondentes a fondos finalistas transferidos. Todos eles figuran no proxecto de Lei de orzamentos xerais da Comunidade Autónoma de Galicia para o ano 2016.
Esta orde establece que os importes fixados nas aplicacións previstas nela poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que estableza a Conferencia sectorial de asuntos laborais, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia.
Dado que actualmente existen créditos dispoñibles no concepto orzamentario 09.41.322A.460.4 que poden ser utilizados para o financiamento das subvencións para as entidades sen ánimo de lucro con cargo á aplicación orzamentaria 09.41.322A.481.1 procede publicar esta ampliación de crédito, de acordo co disposto no artigo 30 do Decreto 11/2009, do 8 de xaneiro, polo que se aproba o regulamento que desenvolve a Lei 9/2007, do 13 de xuño, de subvencións de Galicia.
Por todo o exposto, e no uso das facultades que me foron conferidas,
Artigo 1
Amplíase o importe total dos créditos para o financiamento das axudas previstas na Orde do 29 de decembro de 2015 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de información, orientación e prospección de emprego no exercicio 2016, na seguinte aplicación orzamentaria e contía:
09.41.322A.481.1 Código de proxecto 2015 00524: 328.875,74 euros.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de outubro de 2016
CORRECCIÓN de erros. Resolución do 19 de setembro de 2016, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade dos convenios de colaboración subscritos no segundo cuadrimestre do ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/10/2016

Advertidos erros na resolución citada, publicada no Diario Oficial de Galicia número 198, do 18 de outubro de 2016, realízanse as correccións oportunas.
Na páxina 47026, onde figura:
Debe figurar:
RESOLUCIÓN do 17 de outubro de 2016, da Dirección Xeral de Comercio, pola que se publican as subvencións concedidas ao abeiro da Orde do 22 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións para fomentar a remuda comercial e se procede á súa convocatoria para o ano 2016 (código de procedemento IN216A).
Consellería de Economía, Emprego e Industria — III. Outras disposicións — 25/10/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 20 das bases reguladoras, procédese á publicación das subvencións concedidas por resolución da Consellería de Economía, Emprego e Industria relacionadas no anexo.
Norma reguladora: Orde do 22 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións para fomentar a remuda comercial e se procede á súa convocatoria para o ano 2016 (código de procedemento IN216A).
Finalidade da subvención: fomentar a remuda comercial.
Crédito orzamentario: 90.000,00 euros.
Aplicación orzamentaria: 09.30.751A.770.1.
Santiago de Compostela, 17 de outubro de 2016
RESOLUCIÓN do 17 de outubro de 2016 pola que se fai público o esgotamento do crédito previsto na Resolución do 29 de xuño de 2016 pola que se dá publicidade ao acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma 16), así como a selección de entidades colaboradoras que participarán na súa xestión, e se procede á súa convocatoria.
Instituto Galego de Promoción Económica — III. Outras disposicións — 25/10/2016

A Resolución do 29 de xuño de 2016 (DOG núm. 132, do 13 de xullo; corrección de erros no DOG núm. 133, do 14 de xullo) establece, no punto segundo da parte resolutiva, que o prazo de presentación de solicitudes de axuda finalizará o 15 de outubro de 2016 agás que se produza o suposto de esgotamento de crédito. Neste caso informarase do peche adiantado do prazo de solicitudes a través da páxina web do Igape e no Diario Oficial de Galicia.
Estas axudas estaban financiadas con cargo aos orzamentos xerais da Comunidade Autónoma de Galicia para o ano 2016 a través dos créditos consignados na aplicación 09.A1-741A-7802 polo importe global de 2.800.000,00 €.
As solicitudes presentadas ao abeiro da citada resolución ata o día 14 de outubro de 2016 esgotaron o crédito dispoñible para a concesión destas axudas.
Considerando o exposto anteriormente, e de conformidade co establecido no artigo 32 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, procede facer público o esgotamento do crédito consignado na Resolución do 29 de xuño de 2016 pola que se aproban as bases reguladoras das axudas do programa Reforma 16 e se convocan para o ano 2016.
Por todo o exposto e no uso das facultades que me foron conferidas,
DISPOÑO:
Cláusula única.
Comunícase que o día 14 de outubro de 2016 se esgotou o crédito dispoñible para as axudas convocadas mediante a Resolución do 29 de xuño de 2016 pola que se dá publicidade ao acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma 16), así como a selección de entidades colaboradoras que participarán na súa xestión, e se procede á súa convocatoria, polo que as solicitudes recibidas a partir da publicación da presente resolución serán inadmitidas.
Santiago de Compostela, 17 de outubro de 2016
RESOLUCIÓN do 29 de setembro de 2016 pola que se publica o plan de estudos de máster universitario en Estudos Avanzados sobre a Linguaxe, a Comunicación e as súas Patoloxías para esta universidade, a Universidade de Salamanca, a Universidade de Santiago de Compostela e a Universidade de Zaragoza.
Universidade da Coruña — III. Outras disposicións — 25/10/2016

Logo de obter a verificación do plan de estudos polo Consello de Universidades, tras o informe favorable da Axencia para a Calidade do Sistema Universitario de Galicia, así como a autorización para a súa implantación das comunidades autónomas implicadas (no caso da Universidade de Zaragoza, a Comunidade Autónoma de Aragón autorizou a súa implantación a partir do curso 2013/14, un ano académico posterior ao resto), e establecido o carácter oficial do título por Acordo de Consello de Ministros do 26 de setembro de 2014 (que foi publicado no BOE de 18 de outubro de 2014 por Resolución da Secretaría Xeral de Universidades do 2 de outubro de 2014), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Estudos Avanzados sobre a Linguaxe, a Comunicación e as súas Patoloxías pola Universidade da Coruña, a Universidade de Salamanca, a Universidade de Santiago de Compostela e a Universidade de Zaragoza, que se estrutura segundo consta no anexo.
A Coruña, 29 de setembro de 2016
RESOLUCIÓN do 19 de outubro de 2016 pola que se fai pública a encomenda de xestión de execución do servizo para a redacción de trece proxectos de saneamento e abastecemento en distintos concellos de Galicia, cofinanciada pola Unión Europea a través do Fondo Europeo Agrícola de Desenvolvemento Rural (Feader) nun 75 %, no marco do Programa de desenvolvemento rural (PDR) Galicia 2014-2020.
Augas de Galicia — III. Outras disposicións — 27/10/2016

A entidade pública Augas de Galicia procede a dar publicidade da seguinte encomenda de xestión realizada a unha empresa pública de conformidade co disposto na normativa que resulta de aplicación na materia:
1. Entidade encomendante.
Organismo: Augas de Galicia.
Dependencia que tramita o expediente: contratación.
Actuación: servizo.
Tipo de tramitación: encomenda de xestión á empresa Tecnologías y Servicios Agrarios, S.A. como medio propio instrumental e servizo técnico do poder adxudicador.
2. Encomenda de xestión.
Título: servizo para a redacción de trece proxectos de saneamento e abastecemento en distintos concellos de Galicia.
Clave do expediente: OH.988.383.
Descrición do obxecto: os traballos que se van executar consisten na redacción de determinados documentos técnicos no nivel de proxecto construtivo en relación con trece infraestruturas hidráulicas de saneamento e abastecemento.
Orzamento: importe neto: 98.537,69 euros. Importe total: 119.230,60 euros.
Data de formalización: 15 de setembro de 2016.
Prazo de execución: tres meses e medio con previsión de ampliación sen que poida implicar incremento do gasto.
3. Cofinanciamento da Unión Europea.
O obxecto desta encomenda de xestión será cofinanciado pola Unión Europea a través do Fondo Europeo Agrícola de Desenvolvemento Rural (Feader) nun 75 % do gasto elixible, no marco do Programa de desenvolvemento rural (PDR) Galicia 2014-2020. O 25 % restante do gasto elixible será cofinanciado por Augas de Galicia nun 17,50 % e polo Ministerio de Agricultura, Alimentación e Medio Ambiente nun 7,50 %. A actuación enmárcase dentro do Programa de desenvolvemento rural na medida 07 «Servizos básicos e renovación de poboacións en zonas rurais», submedida 7.2 «Apoio aos investimentos na creación, mellora ou ampliación de todo tipo de pequenas infraestruturas, incluídos os investimentos en enerxías renovables e aforro de enerxía» e prioridade 6 de desenvolvemento rural «Fomentar a inclusión social, a redución da pobreza e o desenvolvemento económico nas zonas rurais». Europa inviste no rural.
Santiago de Compostela, 19 de outubro de 2016
RESOLUCIÓN do 27 de setembro de 2016, da Dirección Xeral de Educación, Formación Profesional e Innovación Educativa, pola que se fai pública a autorización de novas seccións bilingües no curso 2016/17 en centros sustentados con fondos públicos de ensino non universitario reguladas pola Orde do 12 de maio de 2011.
Consellería de Cultura, Educación e Ordenación Universitaria — III. Outras disposicións — 27/10/2016

A Orde do 12 de maio de 2011 (DOG do 20 de maio) regula as seccións bilingües en centros sustentados con fondos públicos.
Finalizado o procedemento establecido na citada orde para a autorización de seccións bilingües, procédese a facer pública a relación de novas seccións bilingües autorizadas a partir do curso 2016/17, segundo o disposto no artigo 12.2.
En consecuencia, a Dirección Xeral de Educación, Formación Profesional e Innovación Educativa
Primeiro. Autorizar os centros con seccións bilingües que se relacionan no anexo desta resolución.
Segundo. Contra esta resolución as persoas interesadas poderán interpor recurso de alzada perante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 107.1, 116 e 117 da Lei 30/1992, de réxime xurídico das administracións públicas e do procedemento administrativo común. De non considerar oportuna a interposición do citado recurso, poderán formular directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de setembro de 2016
RESOLUCIÓN do 27 de setembro 2016, da Dirección Xeral de Xustiza, pola que se aproban as listaxes definitivas das solicitudes admitidas e excluídas correspondentes ás axudas do fondo de acción social do ano 2016 para o persoal ao servizo da Administración de xustiza con destino na Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/10/2016

De conformidade co establecido no punto 4 da Resolución do 3 de marzo de 2016, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2016 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes definitivas das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión definitiva da súa solicitude realizarase a través da OPAX, co seu certificado dixital recoñecido ou co usuario e contrasinal.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación ou recurso potestativo de reposición no prazo dun mes ante este centro directivo.
Santiago de Compostela, 27 de setembro de 2016
ORDE do 22 de setembro de 2016 pola que se resolve a integración da Biblioteca Pública Municipal de Coristanco na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 26/10/2016

Vista a proposta do secretario xeral de Cultura e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia a Biblioteca Pública Municipal de Coristanco.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 22 de setembro de 2016
RESOLUCIÓN do 29 de setembro de 2016, da Secretaría Xeral Técnica da Consellería de Medio Ambiente e Ordenación do Territorio, pola que se dá publicidade aos convenios de colaboración subscritos por esta consellería durante o segundo cuadrimestre do ano 2016.
Consellería de Medio Ambiente e Ordenación do Territorio — III. Outras disposicións — 26/10/2016

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Dar publicidade a relación de convenios de colaboración subscritos pola Consellería de Medio Ambiente e Ordenación do Territorio durante o segundo cuadrimestre do ano 2016, que se incorpora como anexo a esta resolución.
Santiago de Compostela, 29 de setembro de 2016
CORRECCIÓN de erros. Orde do 6 de outubro de 2016 pola que se modifica un dos ficheiros creados na Orde do 2 de marzo de 2011 pola que se regulan os ficheiros de datos de carácter persoal existentes nos órganos superiores dependentes da Presidencia da Xunta de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 26/10/2016

Advertido erro na orde antes citada, publicada no
Diario Oficial de Galicia
núm. 200, do 20 de outubro, cómpre facer a seguinte corrección:
Na páxina 47264, no segundo parágrafo, terceira e cuarta liñas, onde di: «... e, no seu punto, establécense segundo as indicacións...», debe dicir: «... e, no seu punto segundo, establécense as indicacións...».
RESOLUCIÓN do 18 de outubro de 2016, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no segundo cuadrimestre do ano 2016.
Consellería do Medio Rural — III. Outras disposicións — 28/10/2016

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Consellería do Medio Rural nos meses de maio, xuño, xullo e agosto, que se incorpora como anexo a esta resolución.
Santiago de Compostela, 18 de outubro de 2016